J4 Il-MALTI Bħal Ħuta Mġewħa B ħal ħuta mġewħa kont qrobtlejk. B'sorpriża waħħaltni, ja sunnara assassina. Nitilqek jien ma stajtx għalkemm niggiżtni, u bik f'garġija għomt forsi ninħeles mill-ħabs ċirkostanzjali li herrieni. Remota ħarstek tikkalkula kollox … U flaħt, ma flaħtx, niġġieled f'dan il-baħar ta' mħabba eżitanti, deludenti … Ċerimonjiera tlabtni ntemmu kollox, u jien ċedejt biex neħles minn dal-kalzri biex xorta nsqejt l-imrar ta' wegħdi finti. Mill-għafja ta' qiegħ l-ibħra naqta' werqa daqs bniedem għolja, daqs għajnejk oskura. Hekk ngħatti biha l-fdal ta' din l-imħabba mill-ħars malinn tal-qraba li seħtuna.